section_heading: Pregled
paragraph_text: Kako je pojašnjeno u Silmarillionu, Prvo doba započinje buđenjem Vilenjaka,<ref>Tolkien, J. R. R. (1993.), Christopher Tolkien, uredio, Morgoth's Ring, Boston: Houghton Mifflin, ISBN 0-395-68092-1 str. 51. a završava bitkom između vojski Valinora i Belerianda s jedne strane te Morgothovih vojski s druge strane koja je svršena Morgothovim konačnim svrgavanjem. U ovo doba ubraja se dugo razdoblje Godina Drveća,<ref>Tolkien, J. R. R. (1994.), Christopher Tolkien, uredio., The War of the Jewels, Boston: Houghton Mifflin, ISBN 0-395-71041-3, str. 342.-343. te otprilike 590 Godina Sunca. Ovisno o izboru odgovarajuće duljine naše standardne godine u odnosu na ove izmišljene godine, koje je i sam Tolkien u više navrata mijenjao, ovo razdoblje obuhvaća između 4902 i 65390 sunčevih godina. Veći broj se izvodi uz pomoć Dodataka u Gospodaru prstenova i kasnijim zapisima, dok se manji broj može dobiti uz pomoć ranijih zapisa. Prvo doba poznato je i kao Drevni Dani, iako je ovaj naziv u Četvrtom dobu korišten za sva tri prethodna zajedno.